**Julius Rantaeskola** (s. 22. maaliskuuta 1993 Helsinki) on suomalainen jääkiekkoilija, joka pelaa Mestis-joukkue Kiekko-Espoossa. Hän toimii joukkueen varakapteenina. Rantaeskola on pelipaikaltaan oikea laitahyökkääjä.

Ura
---

### Seuraura

Rantaeskola on Helsingin IFK:n kasvatti. Hän siirtyi juniorina sittemmin KJT:hen, joiden C-nuorten varakapteenina Rantaeskola toimi kaudella 2007–2008. Kaudeksi 2008–2009 hän palasi HIFK:hon, jossa Rantaeskola voitti kauden päätteeksi C-nuorten SM-pronssia. Kaudella 2009–2010 hän toimi seuran B-nuorten varakapteenina ja voitti kauden päätteeksi Suomenmestaruuden. Kauden 2011–2012 päätteeksi Rantaeskola voitti A-nuorten Suomenmestaruuden. Kaudella 2012–2013 hän nousi HIFK:n A-nuorten kapteenistoon. Rantaeskola edusti joukkuetta kauden aikana myös Junior Club World Cupissa.

Kesäkuussa 2013 Rantaeskola teki kaksivuotisen Mestis-sopimuksen Mikkelin Jukureiden kanssa. Hän ehti pelata vain kaksi ottelua seuran A-nuorten Mestisjoukkueessa, kunnes Rantaeskolan sopimus purettiin hänen omasta aloitteestaan syyskuun lopulla. Rantaeskola siirtyi Jokereiden A-nuoriin, mutta hän debytoi kauden 2013–2014 aikana myös miesten peleissä pelattuaan kuusi Mestis-ottelua lainalla Kiekko-Vantaan paidassa. Rantaeskola siirtyi joukkueeseen kaudeksi 2014–2015 vuoden mittaisella Mestis-sopimuksella. Hän pelasi tulokaskautensa aika loukkaantumisen vuoksi kuitenkin vain 24 runkosarjaottelua tehden kolme syöttöpistettä.

Ensimmäisellä ehjällä Mestis-kaudellaan 2015–2016 Rantaeskola teki Kiekko-Vantaassa 40 runkosarjaottelussa tehot 11+11=22 ja seitsemässä playoff-ottelussa tehot 1+2=3. Kaudella 2016–2017 hän teki läpimurtonsa Mestiksen elittiin ja oli tehoilla 26+13=39 joukkueensa paras maalintekijä ja toiseksi paras pistemies Toni Leinosen jälkeen. Rantaeskola jakoi koko sarjan maalipörssin toisen sijan Hermeksen Niklas Appelgrenin kanssa edellään vain SaPKon Jonatan Tanus. Hän sivusi myös Kiekko-Vantaan Mestis-historian yhden kauden runkosarjan maaliennätystä, joka oli Markku Takalan hallussa kaudelta 2000–2001, mutta heidän ennätyksensä rikkoi kuitenkin kaksi vuotta myöhemmin Miro-Pekka Saarelainen (36 maalia). Rantaeskola voitti myös koko Mestiksen ylivoimamaalipörssin 12 osumallaan. Hän voitti kauden päätteeksi Mestis-hopeaa.

Toukokuussa 2017 Rantaeskola teki vuoden mittaisen ja kaksisuuntaisen KHL-sopimuksen Jokereiden kanssa. Hänet nimettiin kaudeksi 2017–2018 seuran farmijoukkueeksi siirtyneen Kiekko-Vantaan vahvuuteen. Rantaeskola pelasi joukkueessa lopulta koko kauden, eikä hän tehnyt KHL-debyyttiään. Hän oli 13 osumallaan Kiekko-Vantaan kolmanneksi paras maalintekijä Miro Mäkisen kanssa.

Kaudeksi 2018–2019 Rantaeskola siirtyi jatkamaan Mestis-uraansa vuoden mittaisella sopimuksella Iisalmen Peli-Karhujen riveihin. Hän teki sarjan yhden kauden piste-ennätyksensä tehoilla 18+22=40, joilla Rantaeskola oli IPK:n paras pistemies. Hän jakoi koko Mestiksen maalipörssin kymmenennen sijan LeKin Niko Lahtisen kanssa. Huhtikuussa 2019 Rantaeskola siirtyi syyskuun loppuun asti ulottuvalla try-out -sopimuksella IPK:n yhteistyöseuraan, SM-liigajoukkue Kalevan Palloon. Myös joukkueen päävalmentajaksi siirtyi IPK:sta Tommi Miettinen. Rantaeskola teki liigadebyyttinsä kauden 2019–2020 toisella kierroksella 14. syyskuuta 2019 Helsingin IFK:ta vastaan. Hänet merkittiin KalPan kolmosketjun vasempaan laitaan Balázs Sebőkin ja Kai Kantolan viereen. Rantaeskola sai ottelussa jääaikaa 6.18 minuuttia. Noin viikko ennen koejaksonsa päättymistä hän sai KalPaan 1+1-vuotisen jatkosopimuksen, joka sisältää seuran option. Rantaeskola pelasi KalPassa 13 runkosarjaottelua ilman tehopisteitä, mutta suurin osa hänen alkukaudestaan eteni kuitenkin lainalla IPK:ssa, jossa Rantaeskola pelasi 17 ottelua.

Siirtorajan kynnyksellä, helmikuussa 2020 KalPa lainasi Rantaeskolan loppukaudeksi 2019–2020 Mikkelin Jukureiden SM-liigajoukkueeseen ja ilmoitti samalla, että hänen sopimuksessaan ollutta optiota ei käytetä. Rantaeskolan sopimuksessa Jukureiden kanssa oli optio kaudesta 2020–2021. Rantaeskola teki liigauransa avausmaalin 3. maaliskuuta 2020 Oulun Kärppiä vastaan. Hän pelasi Jukureissa kaikkiaan 12 runkosarjaottelua tehopistein 1+1=2. Kauden jälkeen maaliskuussa seura kuitenkin ilmoitti, että Rantaeskolan sopimuksessa ollutta optiota ei käytetä.

Kaudeksi 2020–2021 Rantaeskola siirtyi vuoden mittaisella sopimuksella Mestiksen nousijajoukkue Kiekko-Espooseen. Hän oli tehoilla 10+8=18 joukkueen toiseksi paras maalintekijä ja kolmanneksi paras pistemies. Elokuussa 2021 Rantaeskola teki Kiekko-Espoon kanssa vuoden mittaisen jatkosopimuksen. Kaudella 2021–2022 hän oli tehoilla 12+17=29 joukkueen toiseksi paras pistemies Oula Kuuren jälkeen. Rantaeskola jakoi myös kahdeksalla osumallaan koko Mestiksen pudotuspelien maalipörssin voiton Ketterän Janne Kettusen kanssa. Hän voitti kauden päätteeksi Mestis-hopeaa. Elokuussa 2022 Rantaeskola teki Kiekko-Espoon kanssa vuoden mittaisen jatkosopimuksen. Hänet nimettiin joukkueen varakapteeniksi.

### Maajoukkeura

Rantaeskola pelasi World U-17 Hockey Challengessa vuonna 2010. Yhteensä hän on pelannut kahdeksan poikien maaottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2010–2011 | HIFK | A-SM | 1 | 0 | 0 | 0 | 0 | – | – | – | – | – |
| 2011–2012 | HIFK | A-SM | 45 | 12 | 8 | 20 | 30 | 2 | 0 | 0 | 0 | 4 |
| 2012–2013 | HIFK | A-SM | 36 | 6 | 15 | 21 | 34 | 4 | 0 | 1 | 1 | 2 |
| 2013–2014 | Jukurit | A-Mestis | 2 | 0 | 1 | 1 | 2 | – | – | – | – | – |
|  | Jokerit | A-SM | 37 | 16 | 11 | 27 | 47 | 3 | 0 | 0 | 0 | 0 |
|  | Kiekko-Vantaa | Mestis | 6 | 0 | 0 | 0 | 2 | – | – | – | – | – |
| 2014–2015 | Kiekko-Vantaa | Mestis | 24 | 0 | 3 | 3 | 18 | – | – | – | – | – |
| 2015–2016 | Kiekko-Vantaa | Mestis | 40 | 11 | 11 | 22 | 8 | 7 | 1 | 2 | 3 | 2 |
| 2016–2017 | Kiekko-Vantaa | Mestis | 46 | 26 | 13 | 39 | 18 | 14 | 5 | 3 | 8 | 4 |
| 2017–2018 | Kiekko-Vantaa | Mestis | 42 | 13 | 8 | 21 | 10 | 5 | 1 | 1 | 2 | 2 |
| 2018–2019 | IPK | Mestis | 50 | 18 | 22 | 40 | 20 | – | – | – | – | – |
| 2019–2020 | KalPa | SM-liiga | 13 | 0 | 0 | 0 | 0 | – | – | – | – | – |
|  | IPK | Mestis | 17 | 4 | 7 | 11 | 8 | – | – | – | – | – |
|  | Jukurit | SM-liiga | 12 | 1 | 1 | 2 | 2 | – | – | – | – | – |
| 2020–2021 | Kiekko-Espoo | Mestis | 31 | 10 | 8 | 18 | 12 | 2 | 1 | 0 | 1 | 0 |
| 2021–2022 | Kiekko-Espoo | Mestis | 48 | 12 | 17 | 29 | 24 | 12 | 8 | 2 | 10 | 4 |
| 1 kausi | yhteensä | SM-liiga | 25 | 1 | 1 | 2 | 2 | – | – | – | – | – |
| 9 kautta | yhteensä | Mestis | 304 | 94 | 89 | 183 | 120 | 40 | 16 | 8 | 24 | 12 |

Lähteet
-------

* Julius Rantaeskola The Internet Hockey Databasessa (englanniksi)
* Julius Rantaeskola Eurohockey-sivustolla (englanniksi)
* Julius Rantaeskola *Elite Prospects*. Everysport Media Group AB.  (englanniksi)

### Viitteet

1. 1 2  Julius Rantaeskola loppukaudeksi lainalle Jukureihin *kalpa.fi*.  13.2.2020. KalPa Hockey Oy. Viitattu 13.2.2020.
2. 1 2  30 kysymystä: Julius Rantaeskola *kiekko-vantaa.fi*.  4.8.2017. Kiekko-Vantaa Hockey Oy. Viitattu 16.9.2019.
3. 1 2 3 4 5 6 7  Julius Rantaeskola *Elite Prospects*. Everysport Media Group AB.  (englanniksi)
4. ↑  Jukureille lisää leveyttä, Koskinen vahvistaa sentteriosastoa *Jatkoaika.com*.  28.6.2013. Jatkoaika r.y. Viitattu 16.9.2019.
5. ↑  Jukureiden kokoonpanoon muutoksia *Jatkoaika.com*.  30.9.2013. Jatkoaika r.y. Viitattu 16.9.2019.
6. ↑  Mustonen ja Rantaeskola vahvistamaan lohipaitoja *Jatkoaika.com*.  4.6.2014. Jatkoaika r.y. Viitattu 16.9.2019.
7. ↑  Roivas, Mikko; Heikola, Aleksi: Kiekko-Vantaan pelaaja-arvostelut 2014-15 *Jatkoaika.com*.  22.3.2015. Jatkoaika r.y. Viitattu 16.9.2019.
8. ↑  Elite Prospects - Kiekko-Vantaa *eliteprospects.com*. Everysport Media Group AB. Viitattu 16.9.2019. (englanniksi)
9. ↑  Elite Prospects - Mestis Stats 2016-2017 *eliteprospects.com*. Everysport Media Group AB. Viitattu 16.9.2019. (englanniksi)
10. ↑  Elite Prospects - All Time Regular Season Player Stats per Season for Kiekko-Vantaa *eliteprospects.com*. Everysport Media Group AB. Viitattu 16.9.2019. (englanniksi)
11. ↑  Kiekko-Vantaasta Jokerien farmiseura - Pasi Arvonen päävalmentajaksi *Jatkoaika.com*.  2.5.2017. Jatkoaika r.y. Viitattu 16.9.2019.
12. ↑  Kiekko-Vantaalle nippu pelaajasopimuksia - jatkavia ja uusia *Jatkoaika.com*.  23.5.2017. Jatkoaika r.y. Viitattu 16.9.2019.
13. ↑  Elite Prospects - Kiekko-Vantaa *eliteprospects.com*. Everysport Media Group AB. Viitattu 16.9.2019. (englanniksi)
14. ↑  IPK:lle kovia kiinnityksiä pelaajistoon ja valmennukseen − Julius Rantaeskola uutena nimenä Iisalmeen *Jatkoaika.com*.  18.5.2018. Jatkoaika r.y. Viitattu 16.9.2019.
15. ↑  Elite Prospects - IPK *eliteprospects.com*. Everysport Media Group AB. Viitattu 16.9.2019. (englanniksi)
16. ↑  Elite Prospects - Mestis Stats 2018-2019 *eliteprospects.com*. Everysport Media Group AB. Viitattu 16.9.2019. (englanniksi)
17. ↑  IPK:n tehokaksikko koeajalle KalPaan *Jatkoaika.com*.  12.4.2019. Jatkoaika r.y. Viitattu 16.9.2019.
18. ↑  Kokoonpanot *liiga.fi*.  14.9.2019. Jääkiekon SM-liiga Oy. Viitattu 16.9.2019.
19. ↑  Ottelutilastot *liiga.fi*.  14.9.2019. Jääkiekon SM-liiga Oy. Viitattu 16.9.2019.
20. ↑  Seppä, Lassi: KalPa kiinnitti kaksi koeajalla ollutta hyökkääjää loppukaudeksi − "Kyseessä on kuitenkin täysin erilaiset pelaajat" *Jatkoaika.com*.  23.9.2019. Jatkoaika r.y. Viitattu 23.9.2019.
21. ↑  Otteluseuranta *liiga.fi*.  3.3.2020. Jääkiekon SM-liiga Oy. Viitattu 3.3.2020.
22. ↑  Jukureiden miehistöön kuusi uutta kasvoa - konkarihyökkääjä Löfman siirtyy Mikkeliin *Jatkoaika.com*.  23.3.2020. Jatkoaika r.y. Viitattu 22.4.2020.
23. ↑  Kurtis McLean palaa Suomen kaukaloihin Kiekko-Espoon riveissä − myös Julius Rantaeskola Espooseen *Jatkoaika.com*.  14.8.2020. Jatkoaika r.y. Viitattu 14.8.2020.
24. ↑  Elite Prospects - Kiekko-Espoo *eliteprospects.com*. Everysport Media Group AB. Viitattu 9.4.2021. (englanniksi)
25. ↑  Silventoinen, Juho: Kiekko-Espoo kiinnitti roppakaupalla kokemusta − Rantaeskola, Ollikainen ja Kuukka jatkavat *Jatkoaika.com*.  25.8.2021. Jatkoaika r.y. Viitattu 26.8.2021.
26. ↑  Elite Prospects - Kiekko-Espoo *eliteprospects.com*. Everysport Media Group AB. Viitattu 25.10.2022. (englanniksi)
27. ↑  Elite Prospects - Mestis Stats 2021-2022 *eliteprospects.com*. Everysport Media Group AB. Viitattu 25.10.2022. (englanniksi)
28. ↑  Hyökkäys täydentyy - Rantaeskola jatkaa *kiekko-espoo.com*.  18.8.2022. Kiekko-Espoo Oy. Viitattu 25.10.2022.
29. ↑  Kiekko-Espoon kapteenisto on nimetty kaudelle 2022-2023. *facebook.com*.  21.9.2022. Kiekko-Espoo Oy. Viitattu 25.10.2022.